พื้นที่อันตราย
เห็นข่าว ส.ต.ท.ศรัณย์ จันเที่ยง ผบ.หมู่งานป้องกันและปราบปราม สภ.เสนา จ.พระนครศรีอยุธยา ถูกกลุ่มคนงานก่อสร้างชาวลาวยิงได้รับบาดเจ็บอาการสาหัส ก่อนเกิดเหตุ ส.ต.ท.ศรัณย์ กับ ร.ต.อ.ปริญธร สร้อยคำ รอง สว.ป.สภ.เสนา ช่วยราชการ บก.ภ.จ.พระนครศรีอยุธยา ไปนั่งกินอาหารที่ร้านน้ำดีคาราโอเกะ ริมถนนจอมพล ป. หมู่ที่ 5 ต.คุ้งลาน อ.บางปะอิน,ก่อนที่ ส.ต.ท.ศรัณย์จะเป็นเหยื่อถูกยิง ทั้งที่ไม่น่าเป็นเรื่องที่เกิดขึ้นที่ลานจอดรถร้านคาราโอเกะ แค่ช่วงเวลาที่ ส.ต.ท.ศรัณย์มาหยิบของที่อยู่ในรถมีกลุ่มชายฉกรรจ์ 3 คน ที่มาเที่ยวดื่มกินร้านเดียวกัน ขับรถกระบะที่จอดต่อด้านท้ายคัน ส.ต.ท.ศรัณย์ พอจังหวะรถคู่กรณีขับออกไปเกิดเฉี่ยวชนรถของ ส.ต.ท.ศรัณย์ ได้รับความเสียหาย,ส.ต.ท.ศรัณย์ เห็นเหตุการณ์เดินไปดูร่องรอยที่ถูกเฉี่ยวชน ส่วนคู่กรณีพยายามขับรถหลบหนีออกไป โดยมี 2 คน ที่มาด้วยนั่งอยู่ที่กระบะท้ายรถ ส.ต.ท.ศรัณย์ วิ่งตามไปเรียกให้รถหยุดเพื่อเจรจากัน ชายนั่งท้ายกระบะ,ชักปืนยิงใส่ ส.ต.ท.ศรัณย์ บาดเจ็บ,คนร้ายยังไม่หยุดใช้ปืนยิงซ้ำอีก 3-4 นัด แล้วขับรถหลบหนีไป ร.ต.อ.ปริญธร เพื่อนตำรวจที่ไปด้วยกันช่วยนำคนเจ็บส่ง รพ. ก่อนชุดสืบสวน สภ.บางปะอิน หาข่าวทราบว่า กลุ่มผู้ต้องหาที่ก่อเหตุเป็นชาวลาวคนงานก่อสร้างอยู่ในหมู่บ้านสินธิวา ต.คุ้งลาน อ.บางปะอิน,ต่อมาตามจับนายมา อายุ 35 ปี ผู้ต้องหาที่หลบซ่อนอยู่ในห้องน้ำที่กำลังก่อสร้างในโรงเรียนพื้นที่ ต.คุ้งลาน และตามไปยึดรถกลุ่มผู้ที่ก่อเหตุนำมาตรวจสอบ ส่วนผู้ร่วมก่อเหตุอีก 2 คน อยู่ระหว่างติดตามตัว,เป็นคดีอุกฉกรรจ์เกิดกับตำรวจ,คนร้ายใช้อาวุธปืนยิงใส่คน ทั้งที่เป็นแค่เรื่องขับรถเฉี่ยวชนกันไม่ใช่เรื่องทะเลาะวิวาทอะไรใหญ่โต,เลยเป็นคำถามตามมาว่า พื้นที่ อ.เสนา ที่เป็นเส้นทางผ่านหลัก เป็นที่รวมของกลุ่มวัยรุ่นทุกรูปแบบ อดีตที่เคยมีเหตุคดีอุกฉกรรจ์เกิดขึ้นบ่อยครั้ง บนถนนหลวงมีเหตุคนถูกเด็กแว้นหรือพ่อค้ายาเสพติดยิงได้รับบาดเจ็บ หรือบางรายเสียชีวิต,ตามร้านอาหาร ผับ ที่เปิดขายกันดึกดื่น เป็นแหล่งรวมของกลุ่มวัยรุ่นคนกลางคืน เป็นอีกสถานที่ที่มีเหตุทะเลาะวิวาท และมีเหตุคดียิงกันโดยตลอด ในอดีตเป็นที่รู้ดีของคนนอกพื้นที่ขับรถผ่านไม่กล้าแวะช่วงกลางคืน,คดีนี้คนร้ายคนงานก่อสร้างเป็นชาวลาว แต่มีอาวุธปืนพกไว้ติดตัว และพร้อมที่จะก่อเหตุยิงผู้อื่นได้ทันที ทั้งที่ไม่เคยมีเรื่องบาดหมางกันมาก่อน ยังดีที่คดีนี้ผู้เสียหายถูกยิงเป็นตำรวจ เลยมีการติดตามจับกุมคนร้ายที่ก่อเหตุ ถ้าเป็นชาวบ้านคนธรรมดาสงสัยอาจจะยังตามจับตัวคนยิงไม่ได้ หรือไม่อาจถูกยิงเจ็บฟรีๆ,น่าจะถึงเวลาเคลียร์พื้นที่ เสนา เสียที.,เพลิงพยัคฆ์,pluengpayak@thairath.co.th, 
เห็นข่าว ส.ต.ท.ศรัณย์ จันเที่ยง ผบ.หมู่งานป้องกันและปราบปราม สภ.เสนา จ.พระนครศรีอยุธยา ถูกกลุ่มคนงานก่อสร้างชาวลาวยิง 
คนงานก่อสร้าง,คนลาว,สภ.เสนา,เลขที่1 วิภาวดีฯ,เพลิงพยัคฆ์